《祝英台近 访祝英台故宅，用辛稼轩韵》
清代·董元恺

碧鲜庵，画溪渡。目断鸳鸯浦。庭院深深，尽日飞红雨。

望中鸟啄游丝，蝶粘飞絮。仿佛与芳魂同住。

更愁觑。禁得一树棠梨，暗把春光数。生死情缘，听尽流莺语。

总教妆阁钟声，香奁佛火，长则任、精灵来去。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。